Sunan internasjonale lufthavn

Sunan internasjonale lufthavn  er den største flyplassen i Nord-Korea. Den ligger 24 km nord for landets hovedstad Pyongyang.

Sunan har to rullebaner som ligger i et uvanlig mønster. Den nyeste og lengste, 01/19, ligger nord og øst for den originale 17/35 og de er forbundet med en 1,5 km lang kurvet taksebane som krysser en liten elv. Den nordligste rullebanen, 01/19, ble tidligere brukt mest, men etter at rehabiliteringen av rullebane 17/35 var ferdig i 2014 er det denne sydligste banen som er i bruk for all sivil trafikk. Den uvanlige utformingen av rullebanemønstret medfører at terminalbygget og kontrolltårnet står rett i forlengelsen av senterlinjen på 01/19. Fra tårnet til nordenden av rullebane 01/19 er det hele 7 km! Høsten 2015 var den nordligste banen i bruk kun av luftforsvaret, bl.a. med MiG -21. På vestsiden av 17/35 er det i 2014-2016 bygget ut et relativt stort hangarområde og taksebanesystemer.  Hangarene antas å huse bl.a. Kim's IL-62, som har fått klengenavnet "Air Force Un". 

Rullebane 17/35 har etter rehabiliteringen fått en god standard og sågar en "high-speed-exit" 1900 meter fra terskel på bane 17. Det som går under betegnelsen Terminal 2 er et nytt terminalbygg som ble bygget der hvor den tidligere terminalen stod. Det eksisterer således ingen Terminal 1. Det nye terminalbygget ble innviet 1 juli 2015. 

Flyplassen er hovedflyplassen for landets flyselskap, Air Koryo. I 2000 avsluttet Aeroflot sin ukentlige flygning til flyplassen på grunn av liten trafikk. China Southern Airlines tilbød flygninger til og fra Beijing i høysesongen, men la ned sine siste flygninger i november 2006. I april 2008 gjenåpnet Air China med en flygning til Beijing tre dager i uka. 

I 2014 innførte Kina støybegrensninger som medførte at IL-62 ikke lengre brukes på rutene til Kina. Derfor er det nå kun

TU-204 eller AN-148 som brukes på Air Koryo's flyginger til Beijing og Shenyang.

Flyselskap

Ruteflygninger 
 Air China (Beijing) 
 Air Koryo (Bangkok-Suvarnabhumi, Macao, Beijing, Khabarovsk, Shenyang, Vladivostok), Samjiyeon (sesong), Hyesan (sesong), Hamhung (charter, ofte), Wonsan (charter, ofte)

Charterflygninger 
Charterflygninger er operert av Air Koryo og kan bookes av grupper for destinasjoner i landet som Samjiyeonfor turer til Paektufjellet. Flygningene trafikkeres som oftest av An-24 eller Tu-134 eller ved behov for større kapasitet Tu-154.

Modernisering 
Air Koryo har sammen med landets myndigheter igangsatt en modernisering av landets luftfartsindustri. Air Koryo oppgraderer flåten med nye russiske fly, samt lufthavner (som Sunan, Chongjin, Wonsan, Hamhung og Samjiyeon til vestlig standard for å bi mer attraktive for turister.

Fasiliteter 

Lufthavna har en parkeringsplass, et forretningssenter, fasiliteter for handikapede, en tollfri butikk, en passasjerlounge, drosje, en filial av Korea Trade Bank og souvernirutsalg. Det finnes også en baggasjetjeneste som er åpen fra 08:00 til 21:00 som tar 1,5 won per del. Air Koryo tilbyr busstransport til og fra Pyongyang og Sunan.

Lufthavnas bokhandel åpnet 10:00., mens restauranten, en bar og Korea Trade Bank har åpent fra 09:00  til 18:00.

Referanser

Eksterne lenker 
 

Transport i Pyongyang
Flyplasser i Nord-Korea